31.10.2022
MT
Il-Ġurnal Uffiċjali tal-Unjoni Ewropea
L 282/77
KAPITOLU 4 PRODOTTI TAL-ĦALIB; BAJD TAL-GĦASAFAR; GĦASEL NATURALI; PRODOTTI TAJBIN GĦALL-IKEL ĠEJJIN MILLANNIMALI, LI MHUMIEX SPEĊIFIKATI JEW INKLUŻI BANDA OĦRA Noti 1.
L-espressjoni “ħalib” tfisser ħalib sħiħ jew ħalib parzjalment jew kompletament xkumat. 2.
Għall-finijiet tal-intestatura 0403, il-jogurt jista’ jkun ikkonċentrat jew imħawwar u jista’ jkun fih iz-zokkor jew dolċifikant ieħor, frott, ġewż, kawkaw, ċikkulata, ħwawar, kafè jew estratti tal-kafè, pjanti, partijiet mill-pjanti, ċereali jew prodotti tal-furnara miżjudin, sakemm kwalunkwe sustanza miżjuda ma tintużax biex tissostitwixxi, kompletament jew parzjalment, kwalunkwe kostitwent talħalib, u sakemm il-prodott iżomm il-karattru essenzjali tal-jogurt. 3.
Għall-finijiet tal-intestatura 0405 (a) it-terminu “butir” ifisser butir naturali, butir tax-xorrox jew butir rikostitwit (frisk, immellaħ jew misnieħ, inkluż il-butir fil-laned) derivat esklużivament mill-ħalib, b’kontenut ta’ xaħam tal-ħalib ta’ 80 % jew iktar iżda mhux iktar minn 95 % skont il-piż, b’kontenut massimu ta’ solidi-mhux-xaħam tal-ħalib ta’ 2 % skont il-piż u b’kontenut massimu ta’ ilma ta’ 16 % skont il-piż.
Il-butir ma għandux ikollu emulsjonanti miżjudin, iżda jista’ jkun fih il-klorur tas-sodju, koloranti tal-ikel, imlieħ newtralizzanti u kolturi ta’ batterji li ma jagħmlux ħsara li jipproduċu l-aċidu lattiku; (b) l-espressjoni “spreads tal-ħalib” tfisser emulsjoni li tiddellek tat-tip ilma-fiż-żejt, li jkun fiha x-xaħam tal-ħalib bħala l-uniku xaħam fil-prodott, b’kontenut ta’ xaħam tal-ħalib ta’ 39 % jew iktar iżda inqas minn 80 % skont il-piż. 4.
Il-prodotti magħmulin bil-konċentrazzjoni tax-xorrox u biż-żieda tal-ħalib jew tax-xaħam tal-ħalib għandhom ikunu kklassifikati bħala ġobon fl-intestatura 0406 sakemm ikollhom dawn it-tliet karatteristiċi: (a) kontenut ta’ xaħam tal-ħalib, skont il-piż tal-materja niexfa, ta’ 5 % jew iktar; (b) kontenut ta’ materja niexfa, skont il-piż, ta’ mill-inqas 70 % iżda li ma jaqbiżx il-85 %; u (c) huma ffurmati jew jistgħu jingħataw forma. 5.
Dan il-kapitolu ma jkoprix: (a) insetti mhux ħajjin, mhux tajbin għall-konsum mill-bniedem (l-intestatura 0511); (b) il-prodotti magħmulin mix-xorrox, li jkun fihom skont il-piż iktar minn 95 % lattożju, espress bħala lattożju anidru kkalkolat fuq il-materja niexfa (l-intestatura 1702); (c) il-prodotti miksuba mill-ħalib permezz tas-sostituzzjoni ta’ kostitwent naturali wieħed jew iktar tiegħu (eż. ix-xaħmijiet butiriċi) b’sustanza oħra (eż. ix-xaħmijiet oleiċi) (l-intestatura 1901 jew 2106); jew (d) l-albumini (inkluż il-konċentrati ta’ żewġ proteini tax-xorrox jew iktar, li jkun fihom skont il-piż iktar minn 80 % proteini taxxorrox, ikkalkolati fuq il-materja niexfa) (l-intestatura 3502) jew il-globulini (intestatura 3504). 6.
Għall-finijiet tal-intestatura 0410, it-terminu “insetti” jfisser insetti mhux ħajjin tajbin għall-ikel, sħaħ jew f’partijiet, friski, imkessħin, iffriżati, imnixxfin, affumikati, immellħin jew fis-salmura, kif ukoll dqiq u frakass tal-insetti, tajbin għall-konsum mill-bniedem.
Madankollu, ma jkoprix l-insetti mhux ħajjin tajbin għall-ikel ippreparati jew ippreservati mod ieħor (ġeneralment it-Taqsima IV).
Noti tas-subintestaturi 1.
Għall-finijiet tas-subintestatura 0404 10, l-espressjoni “xorrox modifikat” tfisser prodotti magħmulin minn kostitwenti tax-xorrox, jiġifieri xorrox li minnu tneħħew għalkollox jew parzjalment il-lattożju, il-proteini jew il-minerali, xorrox li miegħu żdiedu kostitwenti naturali tax-xorrox, u prodotti magħmulin bit-taħlit ta’ kostitwenti naturali tax-xorrox.